**Óravázlat**

**(olvasás-szövegértés)**

**Tanító: Pusztai Eszter**

**Iskola, osztály: Bocskai István Általános Iskola és Alapfokú Művészeti Iskola Hajdúnánás 2. e osztály**

**Feldolgozott mese: Inczédy Tamás: A Fényes Külsőségek Országa (Megjelent: Szitakötő folyóirat 2014/4)**

**Óra eleji szervezés:**

Eszközök előkészítése

RÁHANGOLÁS

1. **Szókincsbővítés, közmondás aktualizálása**: Nagyméretű szókártyán, a táblán: **NEM MIND ARANY, AMI FÉNYLIK** – jelentés megbeszélése (szó szerint, átvitt értelemben majd egy-egy példa a saját életükből vagy korábban olvasott mesékből) – csoportmunka, majd együttes megbeszélés.
2. **Ellentétes jelentésű szavak** ( interaktív- Kösd össze! ) - frontális
3. **Célkitűzés**: A mai órán olyan mesével ismerkedünk meg, melyben a széppel, a csúnyával, a jóval, a rosszal találkozhatunk.

JELENTÉSTEREMTÉS

1. **Előzetes címvizsgálat:** Jóslás cím alapján: Miről szólhat a mese? – néhány feltételezés meghallgatása.
2. **Szómagyarázat Ismeretlen szó párosítása a magyarázatával** páros munka- megbeszélés-*jutalmazás*
3. **Ismerkedés a szöveggel**

a,Tanítói bemutató olvasás

b,Összerakósdi: a történet részekre esett szét, összekeveredtek a darabjai, nektek kell összeraknotok.

Segítség: az utolsó mondat – csoportmunka

Ellenőrzés (fénymásolt lapon a teljes mese)- *jutalmazás*

Olvassuk el a mesét! **–** mindenki egy mondatot olvas.

**Utólagos címvizsgálat:** Kinek sikerült legjobban megjósolni a mese tartalmát? – beszélgetés

1. **Új cím adása:** Adjatok új címet a mesének! – csoportmunka
2. **Mi jut eszedbe?** (szó, kifejezés, mondat)

a,Fényes Külsőségek Országáról (osztály egyik fele)

b, a csúnyák országáról (osztály másik fele)

**A KÜLSŐ ÉS A BELSŐ ELLENTÉTE!** (1. számú melléklet)

c, Mondjatok olyan részeket a meséből, melyben az látszik, hogy a „csúnyák” is kezdtek hasonlítani a „szépekhez”, és fordítva! (FOTÓ MELLÉKLET!)


1. **Szövegértés ellenőrzése**: Állapítsátok meg a szöveggel kapcsolatos állításokról, hogy igazak vagy hamisak!- egyéni munka (IGAZ-HAMIS kártyák felmutatása)- *dicséret*
2. **Belső hang**: Beszéljétek meg, mit gondolhatott magában a szépek követe, miközben vándorolt a csúnyák országa felé a Fényes Külsőségek Országa kérésével!

A választ a szóvivőktől kérem*! – csoportmunka-jutalmazás*

**Némajáték:** A meséből kivett megadott részt kell csak mozdulatokkal megjeleníteni a csoportoknak, majd felkészülés után előadni. Mindig a következő csoport próbálja kitalálni, melyik részt játszották el*. - jutalmazás*

REFLEKTÁLÁS

1. **Egyetértés játék** Olyan megállapításokat kell tennetek a mese alapján, amelyekkel mindannyian egyet tudtok érteni. – csoportmunka, majd közös ellenőrzés.
2. Visszatérés **a közmondásra**: Vajon miért ezt választottam? – beszélgetés.
3. **Otthoni feladat**: illusztráció készítése
4. **Az óra értékelése**: a/ tanítói b/ tanulói



melléklet